钦定古今图书集成/理学汇编/文学典/第241卷 > 《乐府杂诗序》唐·卢照邻
## 钦定古今图书集成/理学汇编/文学典/第241卷 > 《乐府杂诗序》唐·卢照邻

闻夫歌以咏言，庭坚有歌《虞》之曲；颂以纪德，奚斯有
颂《鲁》之篇。四始六义，存亡播矣；八音九阕，哀乐生焉。

星琯千年；汉武崇文，市朝八变。通儒作相，征博士于
诸侯；中使驱车，访遗编于四海。发诏东观，逢掖成阴；
献书南宫，怀铅踵武。王风国咏，共骊翰而升沉；里颂
途歌，随质文而沿革。以少卿长别，起高唱于河梁；平
子多愁，寄遥情于垄坂。南浦动关山之役，作者悲离；
东京兴党锢之诛，词人哀怨。其后鼓吹乐府，新声起
于邺中；山水风云，逸韵生于江左。言古兴者多以西
汉为崇，议今文者或用东朝为美。落“梅芳树，共体千
篇；陇水巫山，殊名一意。亦犹负日于珍狐之下，沉萤
于烛龙之前。辛勤逐影，更似悲狂；罕见凿空，曾未先
觉。潘、陆、颜、谢，踏迷津而不归；任、沈、江、刘，来乱辙而弥
远。其有发挥新题，孤飞百代之前；开凿古人，独步九
流之上。自我作古，粤在兹乎！”《乐府》者，侍御史贾君之
所作也。君升堂入室，践龟字以长驱；藏翼蓄鳞，展龙
图以高视。林宗一见，许以王佐之才；士季相看，知有
公卿之量。南国蛟龙之燿，下触词锋；东家科斗之书。
来游笔海。朝阳弄翮，即践中京；太行垂耳，先鸣上路。
当赤县之枢钥，作高台之羽仪。动息无格于温仁，颠
沛安由乎正义。〈阙〉王伏奏，“谨依《汲直》之闻；铜术埋轮，
先定雍门之罪。霜台有暇，文律动于京师；绣服无私，
锦字飞于天下。九成宫者，信天子之殊庭，群仙之一
都也。五城既远，得崑阆于神京；三山已沉，见蓬莱于
古辅。紫楼金阁，雕石壁而镂群峰；碧甃铜池，俯银津
而横众壑。离宫地险，丹磵四周；徼道天迥，翠屏千仞。
卫尉寝蒙葺之署”，将军无刁斗之警。中岩罢燠，飞霜
为之夏凝；大谷生寒，层淮以之秋沍。天子万乘，驱凤
辇于西郊；群公百僚，扈龙轩而北辅。春秋络绎，冠盖
满于青山；寒暑推移，旌节喧于黄首。夕宿鸡神之野，
朝登凤女之台。青鸟时飞，白云无极。千年启圣，邈同
汾水之阳；七日期仙，愿类《缑山》之曲。经过者徒知其
美，揄扬者未歌其事。恭闻首唱，遂属洛阳之才；俯视
前修，将丽长安之道。平恩公当朝旧相，一顾增荣，亲
行翰墨之林，光标唱和之道。于是怀文之士，莫不向
风靡然。动麟阁之雕章，发鸿都之宝思。云飞绮札，代
郡接于苍梧；泉涌华篇，岷波连于碣石。万殊斯应，千
里不违。同晨风之鴥北林，似秋水之归东壑。洋洋盈
耳，岂徒悬鲁之音，郁郁文哉，非复从周之说。故可论
诸典故，被以笙镛。爰有中山郎徐令，雅好著书，时称
“博物。”探亡篇于古壁，征逸简于道人，撰而集之，命余
为序。时褫巾三蜀，归卧一丘，散发书林，狂歌学市。虽
江湖廓朗，宾庑萧条，绮季留侯，神交髣髴。遂复驱偪
幽忧之疾，经纬朝廷之言，凡一百一篇，分为上下两
卷，俾夫“舞雩周道”，知《小雅》之欢娱；“击壤尧年”，识太平
之歌咏云尔。